ກອງປະຊຸມໃຫຍ່ຄັ້ງທີ 12 ຂອງພັກສືບຕໍ່ເຮັດວຽກກ່ຽວກັບວຽກງານບຸກຄະລາກອນ ຄະນະບໍລິຫານງານສູນກາງພັກຊຸດທີ XII
ກອງປະຊຸມໃຫຍ່ຄັ້ງທີ 12 ຂອງພັກສືບຕໍ່ເຮັດວຽກກ່ຽວກັບ
ວຽກງານບຸກຄະລາກອນຄະນະບໍລິຫານງານສູນກາງພັກຊຸດທີ XII
(ພາບ: nhandan)
ວັນທີ 25/01, ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 12 ຂອງພັກກອມມູນິດຫວຽດນາມ ສືບຕໍ່ເຮັດວຽກ ກ່ຽວກັບວຽກງານບຸກຄະລາກອນຄະນະບໍລິຫານງານສູນກາງພັກຊຸດທີ XII. ໃນຕອນເຊົ້າຄະນະຜູ້ແທນໄດ້ຮັບຟັງຄະນະປະທານກອງປະຊຸມໃຫຍ່ ແຈ້ງໃຫ້ຊາບບັນຊີລາຍຊື່ສັງລວມຜູ້ອອກສະໝັກຮັບເລືອກຕັ້ງ, ຜູ້ຮັບການສະເໜີຮັບເລືອກຕັ້ງ (ເພີ່ມເຕີມ) ເຂົ້າໃນຄະນະບໍລິຫານງານສູນກາງພັກຊຸດທີ XII ເຖິງຄະນະຕ່າງໆ. ຜູ້ແທນແຈ້ງຂໍຖອນລາຍຊື່ອອກຈາກບັນຊີລາຍຊື່ຜູ້ອອກສະໜັກຮັບເລືອກຕັ້ງ, ຜູ້ຮັບການສະເໜີຮັບເລືອກຕັ້ງເຂົ້າຄະນະບໍລິຫານງານສູນກາງພັກຊຸດທີ XII. ຄະນະປະທານດຳເນີນປະຊຸມເພື່ອພິຈາລະນາບັນດາກໍລະນີຂໍຖອນອອກຈາກບັນຊີລາຍຊື່ຜູ້ອອກສະໝັກຮັບເລືອກຕັ້ງ, ຜູ້ຮັບການສະເໜີຮັບເລືອກຕັ້ງເຂົ້າຄະນະບໍລິຫານງານສູນກາງພັກຊຸດທີ XII. ໃນຕອນບ່າຍ, ກອງປະຊຸມໃຫຍ່ດຳເນີນວາລະປະຊຸມຄົບຄະນະຢູ່ຫໍປະຊຸມ ເພື່ອຮັບຟັງຄະນະປະທານລາຍງານກັບກອງປະຊຸມໃຫຍ່ກ່ຽວກັບການເລືອກຕັ້ງ ແລະ ບັນຊີລາຍຊື່ຜູ້ອອກສະໝັກຮັບເລືອກຕັ້ງ, ຜູ້ຮັບການສະເໜີຮັບເລືອກຕັ້ງ, ບັນດາກໍລະນີຂໍຖອນອອກຈາກບັນຊີລາຍຊື່ຄະນະບໍລິຫານງານສູນກາງພັກຊຸດທີ XII. ກອງປະຊຸມໃຫຍ່ລົງຄະແນນສຽງຮັບຮອງເອົາບັນຊີລາຍຊື່ຜູ້ອອກສະໜັກຮັບເລືອກຕັ້ງ, ຜູ້ຮັບການສະເໜີຮັບເລືອກຕັ້ງ, ບັນດາກໍລະນີຂໍຖອນອອກຈາກບັນຊີລາຍຊື່ຄະນະບໍລິຫານງານສູນກາງພັກຊຸດທີ XII. ກອງປະຊຸມໄດ້ປ່ອນບັດເລືອກຕັ້ງຄະນະກຳມະການນັບບັດ.
(ແຫຼ່ງຄັດຈາກ VOV)